Burlada

Burlada ou BurlataBurlata é o topónimo en éuscaro, Burlada é o topónimo en castelán e os dous son cooficiais. é un municipio de Navarra, situado no meiriñado de Sangüesa e na Cuenca de Pamplona.

É o cuarto municipio máis poboado de Navarra con 18.162 habitantes (2012), debido especialmente á súa situación, xa que dista menos de 3 km de Pamplona.

 Xeografía  
Burlada atópase xeograficamente na Cuenca de Pamplona e xa que logo forma parte da área metropolitana da capital navarra. Limita ao norte con Pamplona e Villava, ao leste con Huarte, ao sur con Egüés e ao oeste con Pamplona.

 Historia  
Tense constancia de que os Reis de Navarra pasaban tempadas de asueto no palacio de que dispuñan en Burlada. Este palacio, xa derruído, estaba conectado de forma privada coa antiga igrexa románica, tamén derruída a mediados do século XX. 
Outro dato que denota a importancia histórica desta localidade é a ponte románico que cruza o río Arga ao seu paso polo pobo.

 Monumentos  
Monumentos civís 
Ponte de Burlada 
Ponte medieval composto de seis arcos de medio punto. Parece ser modificado en diferentes épocas, posto que orixinalmente a súa forma debeu de ser máis apuntada, con pendentes máis fortes a ambos os dous lados. 
Consta de 6 arcos de 9 metros de lonxitude de van. 
É difícil determinar cando foi construído, xa que é unha das pontes que máis reconstrucións tivo. 
Palacetes de Burlada 
Son varios edificios de principios do século XX. Atópanse na rúa Maior e o máis significativo é o palacio Uranga, que está rodeado dun parque.

Monumentos relixiosos 
220px|miniatura|Igrexa de San Blas
Igrexa de San Xoán 
A primitiva igrexa atopábase situada na actual praza San Juan, terreo que ocupou a Casa Consistorial ata o ano 2008. 
O 24 de xuño de 1952, coincidindo coa festividade de San Xoán Bautista, comezouse a construción do novo Templo. A súa inauguración tivo lugar o domingo 17 de outubro de 1954. O novo templo foi un proxecto do arquitecto Javier Yárnoz. 
É un edificio de planta latina e construción moderna, do que o máis destacable é o seu mobiliario que procede de diferentes localidades de Navarra. O retablo maior que preside o templo é de estilo neoclásico e procede da Catedral de Pamplona, onde estaba dedicado a San Blas.

Parroquia de San Blas 
Foi creada o 29 de xuño de 1970, baixo a advocación de Santa María Soidade Torres Acosta, relixiosa madrileña fundadora das Servas de María, dedicadas á atención a domicilio de enfermos pobres, velándoos durante as noites. 
A nova parroquia xorde debido ao crecemento de poboación que experimenta Burlada naqueles anos e o nome que recibe inicialmente débese a que ese mesmo ano, o 25 de xaneiro, foi canonizada polo Papa Paulo VI a fundadora desta congregación relixiosa fincada en Burlada desde o ano 1942, data na que se abriu o edificio do seu Noviciado o día 2 de xullo.

 Comunicacións  
Está directamente comunicada con Pamplona, da cal dista 3 km, á que está unida a modo de continuo urbano. 
A N-135 que une Pamplona con Francia a través de Valcarlos atravesa Burlada polo seu extremo meridional. 
a NA-121-A (de Pamplona a Francia por Irún) atravesa Burlada pola súa banda central.

 Festas  
Festas principais: Do 15 ao 19 de agosto. 
Entroidos: Martingala de Burlada (Burlatako Martingala, nome orixinal) 
Festas de San Xoán: Patrón da localidade. Do 23 ao 26 de xuño.

 Deportes  
Fútbol: O equipo máis importante da localidade é a Unión Club Deportiva Burladés, xurdida da de fusión de dous clubs anteriores. Participa na categoría de rexional preferente do fútbol español. Disputa os seus encontros como local no Estadio O Soto. O seu actual presidente é Francisco Javier Bator.

 Demografía  
Burlada ocupa o cuarto posto como municipio de maior poboación de Navarra, por detrás de Pamplona, Tudela e Barañáin, cunha poboación de 18.162 habitantes en 2012, dos que 8.900 son varóns e 9.295 son mulleres. A súa densidade de poboación é de 8.566,98 hab/km².

 Evolución demográficamunicipios/entidade.html?cod=149 Burlada - Goberno de Navarra - Información e datos de entidades locais de NavarraInstituto de Estatística de Navarra 1996  1998  1999  2000  2001  2002  2003  2004  2005  2006  2007  2012  15 366  15 860  16 647  16 887  17 288  17 647  17 964  18 040  18 316  18 388  18 337  18 162

 Notas 

 Véxase tamén 
 Ligazóns externas 

Categoría:Concellos de Navarra